**Pareiškėjo pavadinimas:** Jiezno kultūros ir laisvalaikio centras.

**Projekto pavadinimas:** Pastato kultūros namai (unikalus Nr. 6992-5001-9016) remontas ir pritaikymas visuomenės poreikiams.

**Paraiškos nr.:** LEADER-12-PRIENAI-02-003.

**Projekto aprašymas:** Jiezno kultūros ir laisvalaikio centras kaip savarankiška įstaiga įregistruota 2008 m. liepos 1d. Jis aptarnauja visą Jiezno seniūniją, nes kituose kaimuose kultūros namai jau neveikia.

Jiezno kultūros ir laisvalaikio centras yra Prienų rajono savivaldybės biudžetinė įstaiga, įsikūrusi savivaldybei priklausančiame pastate (kultūros namai unikalus nr.: 6992-5001-9016). Šis pastatas Prienų rajono savivaldybės tarybos 2008 m. spalio 30 d. sprendimu Nr. T3-268 patikėtinio teise perduotas valdyti Jiezno kultūros ir laisvalaikio centrui.

Jiezno kultūros ir laisvalaikio centro veikla pagal ekonominės veiklos rūšių klasifikatorių - kūrybinė, meninė ir pramogų organizavimo. Kultūros centro veikla grindžiama viešumo ir prieinamumo visuomenei, veiklos tęstinumo principais. Kultūros centro veiklos tikslas - tenkinti bendruomenės kultūrinius poreikius, puoselėti dvasinę kultūrą, tautinę savimonę, pilietiškumą, plėtoti švietėjišką, edukacinę veiklą, organizuoti profesionalaus meno sklaidą Jiezno seniūnijoje. Svarbiausi kultūros centro veiklos uždaviniai: sudaryti sąlygas jaunimui ir vyresnio amžiaus žmonėms kultūringai bendrauti, leisti laisvalaikį, atskleisti savo sugebėjimus, dalyvauti bendruomenės veikloje, saugoti ir puoselėti tautines tradicijas, skatinti domėjimąsi savo krašto istorija, senąja ir moderniąja kultūra. Kultūros centras kartu su biblioteka organizuoja ir vykdo meninės raiškos programas, mėgėjų meną populiarinančius renginius. Rengia valstybinių švenčių, atmintinų datų minėjimus, bendradarbiauja su seniūnijos ugdymo įstaigomis, savivaldybės bendruomenėmis, kitomis nevyriausybinėmis organizacijomis.

Kultūros centras turi 130 vietų aktų salę, kurioje vykdoma minėta veikla. Šiltesnio sezono metu darbo sąlygos patenkinamos, tačiau prasidėjus šaltesniam laikotarpiui ir atsižvelgiant į brangstančias kuro kainas, darosi problematiška apšildyti pastatą. Todėl pastate vykdyti anksčiau išvardintas veiklas darosi sudėtinga. Jis yra neapšiltintas, langai mediniai ir susidėvėję, laukinių pastato sienų tinkas yra subyrėjęs, apibėgęs ir patamsėjęs.

Šiame pastate įsikūrusi gausiai lankoma biblioteka, todėl reikalingos šiltos ir patogios patalpos, bei patrauklus išorinis pastato vaizdas. Tai ir yra didžiausia problema. Šiai problemai išspręsti reikalingos didelės finansinės lėšos.

Siekiant įvairiapusiškos Jiezno seniūnijos kultūrinio gyvenimo kokybės, ieškant naujų galimybių jį visokeriopai gerinti, atsirandant naujoms bendruomenių veikloms, reikia pašalinti susidariusias problemas. Todėl Prienų rajono savivaldybės biudžetinė įstaiga Jiezno kultūros ir laisvalaikio centras turi tikslą įgyvendinti projektą, kurio metu būtų dalinai suremontuotas Jiezno kultūros ir laisvalaikio centro pastatas. Atnaujinus pastatą, veiklos sėkmingai galės būti vykdomos geromis sąlygomis apskritus metus. Tai bus produktyvi laisvalaikio ir poilsio praleidimo vieta tiek jaunimui, tiek pagyvenusiems, bei socialiai pažeidžiamų ir neįgalių žmonių poreikiams tenkinti. Bus užtikrinta sąsaja tarp įvairių socialinių grupių. Gauta finansinė parama ir pastangos nukreiptos viešojo pastato atnaujinimui sudarys geresnes sąlygas Jiezno seniūnijos gyventojų visuomeniškumo raiškai ir skatins jų aktyvumą.

Rengiant projektą atlikti parengiamieji darbai. Organizuoti darbuotojų, seniūnijos ir bendruomenių susitikimai su savivaldybės administracija, ieškota būdų pagerinti pastato būklę išsiaiškinta dėl investicijų į pastatą reikalingumo.

Vietos projektas nepažeidžia ES horizontaliųjų sričių: darnaus vystymosi, lygių galimybių, regioninės plėtros bei informacinės visuomenės. Jiezno kultūros ir laisvalaikio centras įsipareigoja be rašytinio strategijos vykdytojo (VVG) ir Agentūros sutikimo mažiausiai penkerius metus nuo Vietos projekto vykdymo sutarties pasirašymo nedaryti esminio projekte numatytos veiklos pasikeitimo.

**Projekto tikslas:** atlikti paprastąjį Jiezno kultūros ir laisvalaikio centro pastato remontą, sudarant sąlygas patogiai ir aktyviai vietos gyventojų kultūrinei ir socialinei veiklai.

**Projekto uždaviniai:**

1. Pakeisti dalį pastato langų ir durų, siekiant padidinti šilumos naudojimo efektyvumą ir sudaryti patogesnes sąlygas lankytojams.
2. Atlikti fasado šiltinimo ir apdailos darbus, pakeičiant subyrėjusį fasado tinką ir pagerinti pastato estetinį vaizdą, bei šiluminę varžą.
3. Įrengti trinkelių dangą, laiptus, nuogrindą, užtikrinant saugų patekimą į pastatą.
4. Įsigyti reikalingą kompiuterinę įrangą, baldus ir sudaryti sąlygas produktyviam darbui.

**Projekto įgyvendinimo trukmė:** 17 mėnesių.

**Projekto vertė su PVM:** 216 825,64 Lt.

**Paramos suma:** 166 667,00 Lt

**Iš paramos lėšų netinkama finansuoti PVM suma, kuri apmokama iš šiam tikslui skirtų ŽŪM bendrųjų valstybės asignavimų:** 31 640,08 Lt.

**Pareiškėjo ir (ar) partnerio indėlis:** 18 518,56 Lt.